# Muntsa Rius

Muntsa Rius (Barcelona, 1963) és una actriu, cantant, professora i coach de tècnica vocal.

## Biografia

Amb estudis de ceràmica a l'Escola Massana i diplomada en Arts i Oficis per la Llotja de Barcelona com a ceramista, té el títol de Grau Mitjà de Cant pel Conservatori Superior de Música del Liceu amb M. Dolors Aldea com a professora. A més, té estudis de Piano i Cant, Solfeig i Harmonia al Conservatori Municipal de Barcelona, formació actoral al Col·legi del Teatre de Barcelona, formació en ballet clàssic a l'Escola de Dança Consol Villaubí, en ballet contemporani a l'Escola la Fàbrica i en claqué a l'Escola Timbal i formació en Estill Training.
Començà als musicals l'any 1988 formant part del repartiment original de Mar i Cel de Dagoll Dagom. Dins de la mateixa companyia també actuaria a Flor de nit (alternant el paper de Rosa) i Historietes. El 1995 interpretà en Tobias Ragg a Sweeney Todd, el barber diabòlic del carrer Fleet, dirigida per Mario Gas, i el 1996 la Maria de West Side Story. El 1997 participà a les produccions de El retaule del flautista i Company; i el 1998-99 a Master Class, juntament amb Núria Espert. El 2001 estrenà el seu tercer Sondheim, A Little Night Music, de nou amb Mario Gas; a la que li seguirien Mare Coratge al TNC i Amants. El 2007 interpretà a Tanya a Mamma Mia! El 2011/12 interpretà el seu quart Sondheim, Follies, com a "Sally Duran", de nou dirigida per Mario Gas. El 2013/14 participa a T'estimo, ets perfecte, ja et canviaré!, a la que seguirien Moustache (2016) i Carrie. Del juliol del 2022 a l'abril del 2023 fa la gira de La Cage Aux Folles per Espanya amb Nostromo, fent el paper de Jacqueline.
Va donar veu a la sintonia d'inici i final de la sèrie Sakura, la caçadora de cartes i a la musa Terpsícore a la pel·lícula Hèrcules
A la televisió ha format part dels equips docents d'Operación Triunfo (2006/07), El coro de la carcel (2006) i Buscant la Trinca (2010); i va fer el personatge de "Maite Pinón" a El cor de la ciutat.
Des del 2005 va fer professora de cant a l'Acadèmia de Comèdia Musical Coco Comín de Barcelona; i des d'ací ha exercit des del 2019 com a coach vocal dels nens que fan el musical Billy Elliot, retirant-se de la docència musical el 2024 i tornant a la ceràmica.

## Crèdits professionals

    Font: Associació d'Actors i Directors Professionals de Catalunya
| Any | Espectacle | Paper | Direcció | Teatre |
| 1988 / 90 | Mar i Cel | Saïd nen / Montserrat | Joan Lluís Bozzo | Teatre Victòria (Barcelona) Teatro Albéniz (Madrid) |
| 1991 / 93 | Flor de nit | Rosa (Cover) | Joan Lluís Bozzo | Teatre Victoria. Barcelona. |
| 1993 / 94 | Historietes de Dagoll Dagom | Diversos personates | Joan Lluis Bozzo | Teatre Victoria (Barcelona) Teatro Maria Guerrero (Madrid) |
| 1995 | Sweeney Todd: el barber diabòlic del carrer Fleet | Tobias Ragg. | Mario Gas | Teatre Poliorama. Barcelona |
| 1996 / 97 | El retaule del flautista | Frida. | Joan Lluis Bozzo. | Teatre Condal. Barcelona |
| 1997 | Company | Kathy | Calixto Bieito | Mercat de les Flors. Barcelona |
| 1997 | West Side Story | Maria | Ricard Reguant | Teatre Tivoli. Barcelona |
| 1998 / 99 | Master Class | Sharon Mc.Donald | Mario Gas | Teatro Marquina (Madrid) Teatre Poliorama. Barcelona |
| 2000/2001 | A Little Night Music | Mrs. Nördstrom | Mario Gas | Teatre Novedades. Barcelona |
| 2001 | Mare coratge | | Mario Gas | Teatre Nacional de Catalunya |
| 2002 | El perro del hortelano | Anarda | Magüi Mira | Teatre Condal. Barcelona |
| 2002/2003 | Amants | Lucy | Paco Mir | Teatre Villarroel de Barcelona |
| 2007/2009 | Mamma Mia! | Tània | Andrew Wale, Paul Garrington i Nichola Treherne | Teatre Barcelona Teatre Musical |
| 2010 | The black rider | Anne | Víctor Àlvaro | Almeria Teatre |
| 2011-2012 | Follies | Sally Duran Plumer | Mario Gas | Teatro Español (Madrid) Festival de Peralada'12 |
| 2013-2014 | T'estimo ets perfecte, ja et canviaré | Diversos personatges | Elisenda Roca | Teatre Poliorama |
| 2015 | Guapos i pobres | | Toni Martín | Teatre Goya de Barcelona |
| 2015/16 | Boges | Martiri | Joan M. Segura | Sala Muntaner de Barcelona |
| 2016/17 | Moustache | | Coco Comín | Teatre Apolo de Barcelona |
| 2018/19 | Carrie | Margaret White | Ferran Guiu | Teatre Gaudí de Barcelona |
| 2021/22 | Billy Elliot | Conjunt / Alternant avia | David Serrano | Teatre Victòria |
| 2022/23 | La Cage Aux Folles | Jackeline | |

## Referències

* 1 2 «Muntsa Rius'». Associació d'Actors i Directors Professionals de Catalunya. [Consulta: 5 març 2021].
* ↑ «Muntsa Rius». Todo Musicales, 01-04-2009. [Consulta: 5 març 2021].
* ↑ Muntsa Rius a YouTube - Sakura,La Caçadora de Cartes- Openings i Endings en català (LLETRA)
* ↑ «Muntsa Rius». eldoblage.com. Arxivat de l'original el 2013-10-23. [Consulta: 5 març 2021].
* ↑ «billy elliot - equipo creativo». Arxivat de l'original el 2021-04-12. [Consulta: 4 abril 2021].
* ↑ «Billy Elliot - programa». Arxivat de l'original el 2022-05-28. [Consulta: 28 juny 2022].

## Enllaços externs

* Entrevista amb Muntsa Rius a Teatre Musical.cat
* Muntsa Rius a YouTube - Muntsa Rius a Sweeney Todd
* Muntsa Rius a YouTube - Muntsa Rius cantant Losing my mind